b"\n_START_ARTICLE_\nParc Nacional de Sariska\n_START_SECTION_\nFauna i flora\n_START_PARAGRAPH_\nLa caracter\xc3\xadstica m\xc3\xa9s atractiva d'aquesta reserva, ara parc natural,\xc2\xa0\xc3\xa9s\xc2\xa0el tigre de Bengala. \xc3\x89s la primera reserva de tigres en el m\xc3\xb3n que ha aconseguit reubicar tigres amb \xc3\xa8xit._NEWLINE_A m\xc3\xa9s a m\xc3\xa9s del tigre de Bengala, dins el parc hi s\xc3\xb3n presents moltes altres esp\xc3\xa8cies de vida salvatge, com el lleopard Panthera pardus fusca, gat de la jungla, caracal, hiena ratllada, axis, sambar, nilgau, gasela de Bennett, ant\xc3\xadlop quadricorni, senglars, llebre de coll negre, langur gris com\xc3\xba o mico rhesus, entre d'altres. Sarisika tamb\xc3\xa9 resulta atractiu per als ornit\xc3\xb2legs, amb algunes esp\xc3\xa8cies rares d'aus com la perdiu xerra, alci\xc3\xb3 d'Esmirna, pa\xc3\xb3 blau, perdicula, pteroclidiforme o serpentari com\xc3\xba._NEWLINE_L'arbre dominant en els boscos \xc3\xa9s el Anogeissus. Altres arbres que hi s\xc3\xb3n presents a la zona del parc s\xc3\xb3n Boswellia serrata, Sterculia urens, Butea monosperma, Lannea coromandelica,\xc2\xa0ginjoler de l'\xc3\x8dndia i l'arbre del catx\xc3\xba. Quant a ficus es troben Ficus benghalensis, Terminalia arjuna, Commiphora wightii i tamb\xc3\xa9 bamb\xc3\xbas. S\xc3\xb3n tamb\xc3\xa9 nombrosos els arbustos com Capparis decidua, Justicia adhatoda i Ziziphus nummularia.\n_START_SECTION_\nPoblaci\xc3\xb3 de tigres\n_START_PARAGRAPH_\nEl 2004, hi va haver informes preocupants quant a la poblaci\xc3\xb3 d'aquests animals; no tan sols no es veien els tigres sin\xc3\xb3 que no hi havia cap evid\xc3\xa8ncia indirecta de la seva pres\xc3\xa8ncia (marques de rascada en arbres, etc.). El Rajasthan Departament de Boscos de Rajasthava va assenyalar que \xc2\xabels tigres temporalment havien emigrat fora de la reserva i tornarien despr\xc3\xa9s de l'estaci\xc3\xb3 del mons\xc3\xb3\xc2\xbb. El Projecte Tigre, Autoritat Nacional de Conservaci\xc3\xb3 del Tigre (NTCA), va donar suport a aquesta suposici\xc3\xb3. Hi havia 16 tigres l'any anterior. El gener de 2005, el periodista Jay Mazoomdaar va donar la not\xc3\xadcia que no hi havia cap tigre a Sariska. Immediatament el Departament de Boscos i el director de la NTCA van declarar un \xc2\xabcens d'emerg\xc3\xa8ncia de tigres\xc2\xbb i l'Ag\xc3\xa8ncia Central d'Investigaci\xc3\xb3, l'ag\xc3\xa8ncia d'intel\xc2\xb7lig\xc3\xa8ncia d'\xc3\x8dndia, va llen\xc3\xa7ar una sonda. Despr\xc3\xa9s d'una investigaci\xc3\xb3 de dos mesos van declarar que no hi havia cap tigre; es va responsabilitzar a la ca\xc3\xa7a furtiva i, per tal de repoblar Sariska, van ser reubicats cinc tigres a la reserva. Poc despr\xc3\xa9s es va anunciar que el nombre total de tigres era de set amb cinc exemplars adults. El 2014 el total de tigres en la reserva era ja d'11 amb 9 adults."